Diari Oficial de la Generalitat Valenciana


Sumari del DOGV 3103, del 20-10-1997 (1997/10042)

Notificacions
-------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10085


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

EDICTE [97/Q10827]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci es notifica, a les persones interessades que es mencionen, la següent resolució de desnonament administratiu.
  
Resolució del director general d'Arquitectura i Habitatge de desnonament administratiu per no destinar l'habitatge a domicili habitual i permanent.
  
Vists els expedients de desnonament administratiu iniciats pel gerent de l'Institut Valencià d'Habitatge, SA, en virtut de les facultats conferides per l'article 43.2 de la Llei de la Generalitat Valenciana 6/1993, de 31 de desembre, contra els titulars dels habitatges esmentats:
  
Expedient: V-DANU-2/96
  
Codi de l'habitatge: 734877 0854
  
Adreça: Reis Catòlics, número 44, pta. 4
  
Població: Alfafar
  
Adjudicatari: hereus del senyor Toribio Moreno Viloria
  
Règim de cessió: arrendament
  
Data proposada de resolució: 28 de febrer de 1997
  
Atés que segons consta en l'expedient instruït mencionat, els titulars no destinen l'habitatge a domicili habitual i permanent.
  
Atés que l'Institut Valencià d'Habitatge, SA, empresa gestora del Patrimoni de Promoció Pública de la Generalitat Valenciana, ha comprovat, a través dels informes d'Inspecció d'Administració de Patrimoni, i dels expedients adjunts, la mencionada causa de desnonament, i aquest fet és constitutiu de causa de desnonament administratiu, d'acord amb el que disposa l'article 138 del Decret 2.114/1968, de 24 de juliol, i article 30 del Reial Decret 2.960/1976, de 12 de novembre.
  
Atés que, com a conseqüència de l'anterior, se'ls va notificar el corresponent plec de càrrecs, en el qual es feia constar que les persones interessades no destinen els seus habitatges a domicili habitual i permanent, per això se'ls requeria, d'acord amb l'article 142 i 161 del Decret 2.114/1968, de 24 de juliol, perquè en el termini de 10 dies hàbils formularen les al·legacions i la proposta de proves que consideraren pertinents per al seu descàrrec.
  
Atés que les persones interessades no han presentat proves o formulat al·legacions que desvirtuen l'anterior.
  
Atés que, com a conseqüència d'aquestes actuacions, va recaure proposta de resolució, en la qual es proposava la resolució del desnonament, com també se'ls advertia de la possibilitat d'utilitzar i aplicar el règim sancionador i execució forçosa, establit en el Reial Decret 3.148/1978, Decret 2.114/1968 i Llei de Procediment Administratiu, i es va donar coneixement d'aquestes perquè en el termini de 10 dies al·legaren tot el que consideraren convenient en la seua defensa. Que les persones interessades no presenten proves o al·legacions, o fent-ho no desvirtuen l'anterior.
  
Até que de les actuacions practicades resulta suficientment acreditat que els actuals titulars incorren en causa legal de desnonament administratiu, per aplicació de l'article 138 del Decret 2.114/1968, de 24 de juliol.
  
Atés que el Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu no destinar l'habitatge a domicili habitual i permanent.
  
Atés que en la tramitació d'aquests expedients s'ha complit el procediment assenyalat en l'article 142 del Reglament d'Habitatges de Protecció Oficial, de 24 de juliol de 1968.
  
Vists els fets, les mencionades disposicions i les de general aplicació, d'acord amb les propostes de resolució, de dates que s'indiquen, a aquesta Direcció General d'Arquitectura i Habitatge, en virtut de les competències que li atribueix el Decret 215/1995, de 24 de juliol, resol:
  
Primer
  
Donar com a resolt l'expedient de desnonament per no ocupació habitual i permanent respecte de l'habitatge esmentat, i s'haurà de procedir seguidament al llançament de totes les persones, mobles i béns que pogueren estar ocupant aquest, i es requereixen, mitjançant aquesta resolució, les persones interessades en aquest sentit.
  
Segon
  
En el cas que no es complisca l'anterior, es procedirà forçosament al desallotjament d'aquestes, amb les corresponents autoritzacions judicials d'entrada; per això el llançament serà executat per l'Institut Valencià d'Habitatge, SA, que designarà la persona que haja de dur-lo a efecte, i sol·licitarà, si és necessari, l'ajuda dels agents d'autoritat.
  
Tercer
  
Aquesta Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
Quart
  
Aquesta resolució no exhaureix la via administrativa i contra aquesta podran interposar-hi un recurs ordinari, davant el conseller d'Obres Públiques, Urbanisme i Transports en el termini d'un mes, comptador des de l'endemà de la data de recepció d'aquesta notificació.
  
València, 9 de setembre de 1997.- El director general d'Arquitectura i Habitatge: José M.ª García Zarco.
  
Que la secretària d'Actuacions procedisca a la publicació per edictes, en el tauler d'anuncis de l'ajuntament corresponent i en el Diari Oficial de la Generalitat Valenciana, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Diligència
  
Elena de Santiago López de Uralde, secretària d'Actuacions de l'expedient de desnonament administratiu indicat, faig saber a les persones interessades la resolució de l'expedient esmentat.
  
El grup 460955 correspon a la localitat d'Alfafar.
  
València, 15 de setembre de 1997.-La secretària d'Actuacions: Elena de Santiago.
  
Conselleria d'Obres Públiques,
  
Urbanisme i Transports